alexandrainst/scandi-wiki huggingface dataset:
Bushidō

Bushidō (japansk: 武士道) er den strenge morallæren og livsstilen som gjaldt for de japanske samuraiene. Bushidō kan oversettes som «krigerens vei» på norsk. Bushidō er løselig analogt med konseptet ridderskap i middelalderens Europa. Akkurat som de europeiske ridderne hadde samuraiene ett sett moralkoder å leve etter som også var basert på en moralsk livsstil. Bushidō går ut på at en kjenner livet i hvert åndedrag en tar, i hver kopp med te, i hvert vindpust, i kirsebærtreet og i hvert liv en tar.

«Veien» i seg selv hadde sitt opphav i samuraienes moralske verdier, vanligvis en kombinasjon av nøysomhet, lojalitet, beherskelse av krigskunst, og ære inntil døden. Født innenfor ny-konfucianismen i fredstiden under Edo-tidens Japan, men bushidō var også påvirket av både shintōisme og zen-buddhisme som tillot samuraienes voldelige eksistens ved å moderere den med visdom og sinnsro. Bushidō utviklet seg mellom 1500- og 1900-tallet, diskutert av lærde som mente de bygde på en arv som gikk tilbake til 900-tallet, skjønt en del forskere har merket seg at begrepet bushidō i seg selv er «sjeldent bevitnet i førmoderne litteratur.»

Under Tokugawa-shōgunatet (også under Edo-tiden) var det en del aspekter av krigerverdiene som ble formalisert i japanske føydal lov.

Begrepet bushidō ble første gang benyttet i Japan på 1600-tallet i Kōyō Gunkan (en nedtegnelse av militære prestasjoner). Det kom i vanlig bruk i Japan og i Vesten etter utgivelsen av Nitobe Inazōs Bushido: The Soul of Japan i 1899.

Referanser 

Japansk kultur
Etiske retningslinjer
Tønsberg tønne

Tønsberg tønne er et markant sjømerke ved innseilingen til Tønsbergfjorden. Som sjømerke må dette være meget gammelt, og opprinnelig var det en påle med en tønne som markerte stedet. I dag er det en steinvarde som utgjør sjømerket. Tønsberg tønne ligger helt sørøst på Østerøya i Sandefjord kommune. Farvannet er grunt og trangt, og her kan det oppstå grov sjø selv ved moderate vindforhold.

Eksterne lenker 
 Vilhelm Møller: «Tønsberg Tønne»  Sandar historielag
 Med båt i Vestfolds skjærgård
 Bilder fra Tønsberg Tønne

Navigasjon
Samferdsel i Sandefjord
Sjøfart i Vestfold og Telemark
Byggverk i Sandefjord
Artikler i sjøfart-prosjektet
AIK Fotboll

AIK Fotboll er AIKs fotballavdeling. AIK (Allmänna Idrottsklubben) er et svensk idrettslag, stiftet i 1891 i Stockholm. Idrettslagets fotballavdeling ble stiftet i 1896. Fotballaget AIK spiller hjemmekampene på Friends Arena i Solna, Stockholm.

AIK, som ble svenske seriemestre siste gang i 2018, og pr 2020 tredje øverste lag på Allsvenskans maratontabell. Klubben innehar rekorden for flest sesonger på rad på øverste nivå i svensk fotball. AIK spilte kvartfinale i Cupvinnercupen i 1996/97, kvalifiserte seg for gruppespillet i henholdsvis UEFA Champions League 1999/2000 og UEFA Europa League 2012/13. AIK er medlem av Stockholms Fotballforbund.

Spillerstall 
Oppdatert 5. april 2022.

Utlånte spillere

Referanser

Eksterne lenker
 

 
Fotballag i Sverige
Sport i Stockholm
Solna kommune
Fotballag etablert i 1896
1896 i Sverige
Sport i Europa i 1896
Serafer

Serafer er en kategori engler som er omtalt i Bibelen. Det hebraiske ordet serafim (hebraisk: ) er et substantiv i flertall som er avledet av verbet saraf som betyr «brenner», fra verbet "lisrof" (hebraisk: לשרוף).

Bibelens beskrivelse 
 Serafene nevnes følgende steder i Bibelen:
 Jesaja 6:2 – «Serafer stod omkring ham. Hver av dem hadde seks vinger. Med to dekket de ansiktet, med to dekket de føttene, og med to holdt de seg svevende.»
 Jesaja 6:6 – «Da fløy en av serafene bort til meg. I hånden hadde han en glo, som han hadde tatt med en tang fra alteret.»

Serafene er ifølge Jesajas bok 6:2 beskrevet som åndeskapninger med seks vinger som har sin plass omkring Guds trone i himmelen. I og med at de utfører sin tjeneste ved Guds trone, så har de sannsynligvis en meget høy stilling i den himmelske rangordning. Serafer betyr bokstavelig «de brennende», så de utstråler sannsynligvis et brennende lys.

Bibelen sier ikke noe om antallet på serafene. Jesaja 6:3 sier at serafene ropte til hverandre, noe som tyder på at de stod på hver side av tronen. De ropte «Hellig, hellig, hellig er Herren, Allhærs Gud. All jorden er full av hans herlighet.», noe som tyder på at de har som oppgave å kunngjøre Guds hellighet overalt i universet, også på jorden.

Kultur 
Serafer blir brukt som symbol og motiv i allegorier, emblemer og våpenskjold. De har gitt navn til den svenske Serafimerordenen som har serafer i ordenskjedet.

Litteratur
Hellemo, Geir; Guds billedbok, virkelighetsforståelse i religiøse tekster og bilder, Oslo 1999 ISBN 82-530-2034-1
Nes, Solrunn; Mysteriets formspråk, Bergen 2000 ISBN 82-419-0266-2 s. 93

Eksterne lenker
 De hellige verneengler, Katolsk.no
 StarDust om engler
 Det himmelske hierarki
 Stanford Encyclopedia of Philosophy

Det gamle testamente
Teologi
Bibelen
Symboler
Heraldikk
Engler
Tone Åse

Tone Åse (født 24. februar 1965) er en norsk sanger fra Bergen. Hun er ansatt som førsteamanuensis ved Institutt for musikk (NTNU).

Etter endt lærerutdanning studerte hun klassisk sang ved Trøndelag musikkonservatorium og i Tromsø, og tok hovedfag ved Jazzlinja (NTNU) (2007).

Hun ble med i Kvitretten (1991) som ga ut to plater, og med Eldbjørg Raknes har hun fortsatt samarbeidet derfra. Åse overtok Sosialistisk Kor i Trondheim (1994), er også delaktig i Trondheim Voices, samt har opptrådt med Trondheim Jazzorkester. I Live Maria Roggens «Liveband» har hun medvirket (2006), og med Ingrid Storholmen fremførte hun «Samtalen» på Olsokdagene 2006.

Hun leder kvartetten BOL med ektemannen Ståle Storløkken (piano), Tor Yttredal (saksofon) og Tor Haugerud (trommer) (Silver sun, Curling Legs, 2001); i ny trioform (Yttredal forlatt) laget de bestillingsverk til Trondheim kammermusikkfestival 2003. Senest opptrådte de på Varangerfestivalen 2006.

Referanser

Eksterne lenker 
 
 
 

Norske jazzvokalister
Førsteamanuenser ved NTNU
Behemot

Behemot (hebraisk: בהמות‎, behemoth, Bəhēmôth, Behemot, B'hemot; arabisk: بهيموث Bahīmūth eller بهموت Bahamūt) er betegnelsen på et dyr som nevnes i Jobs bok kapittel 40 i den hebraiske Bibelen (det gamle testamente). Det omtales som et fryktinngytende og uovervinnelig vesen. Dyret har generelt blitt forstått som en flodhest.

Beskrivelse 

Teksten i Jobs bok:

Se Behemot: Jeg skapte både henne og deg. Hun eter gress som en okse. Se for en kraft hun har i hoftene, og for en styrke i bukmusklene! Hun strekker ut halen, stiv som en seder, og lårsenene er fast flettet. Beina er som bronserør, knoklene som jernstenger. Hun er Guds fremste verk, av skaperen fikk hun sitt sverd. Fjellene gir henne føde, alle villdyrene leker der. Hun hviler under lotusplanter, i ly av siv og sump. Lotusen gir skygge, piletrærne ved elven omgir henne. Om elven fosser, er hun like rolig, trygg selv når Jordan bruser mot hennes gap. Hvem tør åpenlyst angripe henne og dra en snor gjennom nesen?

I apokryftene er Behemot et mytologisk dyr, skapt på den femte dag samtidig med Leviatan. Begge spiller en sentral roll i ofiternes gnostiske system.

Ifølge en jødisk legende er behemot, leviatan og fuglen ziz noen uhyrer som skal spille en rolle på dommens dag. Da skal de til slutt bli drept og servert som mat.

Tolkninger 
Folbildet til Behemot skulle kunne være et virkelig dyr, ofte identifisert med en vannbøffel, elefant eller flodhest. Visse forskere anser imidlertid at disse dyr ikke stemmer med beskrivelsen, for eksempel en hale som et sedertre, og beskrivelsen skulle da fremst være symbolsk og ikke zoologisk. Noen mener beskrivelsen passer til en dinosaur, som en sauropod.

Den vanligste oppfatningen er at beskrivelsen er inspirert av flodhesten. Flodhesten var i det gamle Egypt symbol for kaoskreftene og det går i linje med fremstillingen i Jobs bok.

Litteratur 
 B.F. Batto: «Behemoth.» I: K. van der Toorn; B. Becking; Pieter W. van der Horst (utg.): Dictionary of Deities and Demons in the Bible. Leiden, Boston, Köln, 21999, ISBN 9-00-411119-0, s. 165-169.
 Norbert Borrmann: Lexikon der Monster, Geister und Dämonen. Berlin 2000, ISBN 3-89602-233-4.
 Fred Hartmann: Das Geheimnis des Leviathan. Schwengeler, 2005, ISBN 978-3-85666-374-2.

Annet 
I romanen Mesteren og Margarita av Michail Bulgakov, heter katten Behemot

Referanser

Eksterne lenker 
 
 Leviathan and Behemoth article in the Jewish Encyclopedia
 Putting God on Trial – The Biblical Book of Job contains a major section on the literary use of Behemoth.

Hebraiske ord og uttrykk
Det gamle testamente
Jødisk mytologi
Östen Warnerbring

Östen Warnerbring (født 22. november 1934 i Malmö, død 18. januar 2006 på Gran Canaria) var en svensk jazzmusiker (klarinett og saksofon) og vokalist, kjent som «Östen med rösten».

Bakgrunn 
Ved siden av annet arbeid var han aktiv i Nalenbandet, debuterte på plate med Sweet Lorraine (1951), samt drev eget danseband, før han ble musiker på heltid i 1963. Sammen med Eva Rydberg (1943–) utgjorde han duoen «Curt og Majken» fra 1979, og var ofte å se på «Berns och Hamburger Börs» i Stockholm. 

Han representerte Sverige i Eurovision Song Contest 1967 med låten «Som en dröm», som endte på åttendeplass. I 1970-årene turnerte han med Cornelis Vreeswijk (1937–1987), Berndt Egerbladh (1932–2004) og Ernst Hugo Järegård (1928–1998).

Han ga ut nærmere 30 plater. De siste plateutgivelsene hans var Musik vi minns (2001), 18 bästa (2002), og i 2003 Piraten, Bombi Bitt och jag, med tekster av Fritiof Nilsson Piraten, sammen med Jan Andren trio.

I 1993 var han gjest hos Rune Larsen i TV-programmet Casablanca. Samme høst gjestet han Vidar Lønn-Arnesen i programmet Da Capo!. Han ble i 1996 kåret av Aftonbladet til Sveriges mest populære sanger. 

Han døde på Gran Canaria i Spania i 2006 på et hotell der han underholdt.

Referanser

Eksterne lenker   
 
 
 
 warnerbring.com

 

 

Svenske jazzmusikere
Jazzklarinettister
Jazzvokalister
Deltakere i Melodifestivalen
Deltakere i Eurovision Song Contest
Personer fra Malmö
Thomas Frydenlund

Thomas Frydenlund (født 24. mars 1961) er en norsk skuespiller. Han er mest kjent som Butler Blom i Hotel Cæsar

Norske skuespillere
Fødsler i 1961
Oksywie

Oksywie er en bydel i byen Gdynia i Polen. Oksywie var tidligere en egen by og er eldre enn byen som den nå inngår i. Byen var tidligere den første havnebyen (basen) for den polske marinen.

Polens geografi
Polens forsvar
Boris Henry

Boris Henry (født 14. desember 1973 i Völklingen) er en tidligere tysk friidrettsutøver. Han var i flere år blant verdens ledende spydkastere, og fikk to ganger bronsemedalje i VM i friidrett.

Meritter 
 VM 1995: Bronse (86,08)
 EM 2002: Bronse (85,33)
 VM 2003: Bronse (84,74)
 EM 1994: 11.-plass (76,88)

Referanser

Eksterne lenker 
 
 Boris Henrys hjemmeside

Tyske spydkastere
Personer fra Regionalverband Saarbrücken
Deltakere for Tyskland under Sommer-OL 1996
Friidrettsutøvere under Sommer-OL 1996
Deltakere for Tyskland under Sommer-OL 2000
Friidrettsutøvere under Sommer-OL 2000
Deltakere for Tyskland under Sommer-OL 2004
Friidrettsutøvere under Sommer-OL 2004
Deltakere for Tyskland under EM i friidrett 1994
Fødsler i 1973
Deltakere for Tyskland under VM i friidrett 1993
Deltakere for Tyskland under EM i friidrett 2002
Murray Bookchin

Murray Bookchin (født 14. januar 1921 i New York City, død 30. juli 2006 i Burlington i Vermont) var en amerikansk marxist og etterhvert anarkist som hadde stor innflytelse på amerikansk radikalisme i 1960-årene og senere. Særlig bidrog han til miljøbevegelsens fremvekst med teksten Our synthetic Enviroment (1962).

Det særegne med Bookchin er at han kombinerer økologisk tankegang med anarkistisk filosofi. Denne retningen ligger også på sett og vis til grunn for det amerikanske politiske partiet Green Party.

Bookchins tanker har heller ikke vært uten innflytelse på det norske Miljøpartiet De Grønne. I Norge var Bookchin opprinnelig en de viktigste inspirasjonskildene for den grønne anarkistiske organisasjonen Sosial-økologisk prosjekt i Grenlandsområdet. Med bakgrunn i hans tanker gikk de vekk fra å kalle seg anarkister, og kalte seg istedenfor «kommunalister» på slutten av 1990-tallet. Da byttet de navn til Demokratisk Alternativ.

Bibliografi (utvalg) 
Økologi og revolusjon (Pax, 1973) ISBN 82-530-0535-0
Veier til en grønn framtid (Nisus Forlag, 1995)
Direkte demokrati som alternativ (Ariadne forlag, 2001) ISBN 82-90477-42-2
Økologibevegelsen ved et veiskille (Nisus Forlag, 2014)
Byens begrensninger (Nisus Forlag, 2014) ISBN 97882-91612-157
Frihetens økologi (Nisus Forlag, 2014) ISBN 97882-91612-263

Referanser 

Politikere fra USA
Anarkister
Personer fra New York City
Konsistoriet april 1969

Konsistoriet april 1969 var det tredje  konsistorium hvor pave Paul VI kreerte kardinaler. Det ble holdt 28. april 1969 i Vatikanet.

Det ble kreert 34 kardinaler, hvilket brakte det totale antall kreert av Paul VI til 88. En av de 34, Stepán Trochta, ble kreert in pectore, og annonsert ved konsistoriet mars 1973.

Egentlig ble også en 35. kardinal utnevnt ved dette konsistoriet. Iuliu Hossu, biskop av Cluj-Gherla for rumenerne, ble reservert in pectore. Ettersom han døde i fangenskap den 28. mai 1970, før dette var avslørt, ble han formelt aldri kardinal. Utnevnelsen ble avslørt under konsistoriet mars 1973, uten av denne annonseringen hadde noen tilbakevirkende kraft.

Kilder 
 Paul VI (1963-1978) – The Cardinals of the Holy Roman Church , besøkt 18. november 2015

1969
Konsistoriet 1969
Sparre Olsen

Carl Gustav Sparre Olsen (født 25. april 1903, død 8. november 1984) var en norsk fiolinist og komponist.

Bakgrunn og arbeid 
Sin første musikkundervisning fikk han av Herman van der Vegt i Oslo. Deretter studerte han med Fartein Valen fra 1926 til 1930, da han reiste til Berlin og studerte med Max Buttin ved musikkhøgskolen der. I 1936 var han i London og studerte med Percy Grainger. 

I seks år fra 1934 underviste Sparre Olsen ved Musikk-konservatoriet i Bergen. I denne tiden dirigerte han også Bergens arbeiderforenings sangforening. Før dette hadde han også erfaring som orkestermusiker. Han var også musikkritiker i Bergens Tidende fra 1939 til 1940. Sparre Olsen mottok Statens kunstnerlønn fra 1936 og ble Ridder av St. Olavs Orden i 1968.

Sparre Olsen har et særpreget tonespråk som avspeiler kjærlighet til norsk natur, men også religiøse lengsler og følelser. Han har spesielt hatt betydning for norsk korsang, idet han komponerte svært mange vokalverk for kor til tekster av blant annet Olav Aukrust, Jan-Magnus Bruheim, Tor Jonsson, Inge Krokann og Tore Ørjasæter.

Sparre Olsen-konkurransen 
Gjøvik kunst- og kulturskole arrangerer en landsdekkende musikk-konkurranse for barn og unge inntil 19 år. Det deles ut en første pris i hver av de fire aldersbestemte klassene, pluss en Ærespris til den deltaker som uansett klasse gir den beste helhetlige og kunstneriske tolkning av sitt program. Programmet skal bestå av et verk av Sparre Olsen eller en annen nyere norsk komponist, en sats fra et syklisk verk (sonate, konsert) og et selvvalgt stykke. Programmet bør til sammen ikke ta mer enn 20 minutter.

Bibliografi 
Et søk på Sparre Olsen i Norsk samkatalog for bøker (SAMBOK)] gir 277 treff, de aller fleste på hans komposisjoner. Til 80-årsdagen kom det et festskrift:
 Metamorfose : festskrift til C.G. Sparre Olsen : 80. årsdag 25. april 1983 / redaksjon: Øystein Gaukstad, Sverre M. Halbo, Rolf Bækkelund. – Oslo : Norsk musikkforl. , cop. 1983 – 153 s. : ill., port. ; 24 cm. – (780.92). – S. 111-146: Sparre Olsen-bibliografi / av Øystein Gaukstad ISBN 82-7093-024-5

Referanser

Eksterne lenker 
 
 Biografi og komposisjoner hos Musikkhuset
 Omtale ved 100 årsminnet
Brev til Sparre Olsen finnes ved NTNU Universitetsbiblioteket

Norske komponister
St. Olavs Orden
Personer fra Oslo
Personer fra København
Personer fra Stavanger kommune
Fødsler i 1903
Dødsfall i 1984
Jan Wiese

Jan Wiese (født 4. mars 1928 i Bærum, død 5. juli 2014) var en norsk forfatter og forlagsmann.

Han debuterte med en samling fortellinger i 1979: Jeg skal til Katnosa i kveld. I 1990 utkom romanen Kvinnen som kledte seg naken for sin elskede, som fikk gode kritikker og vant et stort publikum. Romanen er oversatt til 15 språk.

Wiese var elev ved Oslo katedralskole og var utdannet siviløkonom. Fra 1973 til 1988 var Wiese administrerende direktør i J.W. Cappelens Forlag, samt formann i Den norske Forleggerforening i perioden 1975–1978.

Wiese er far til Andreas Wiese og Claus Wiese.

Referanser

Eksterne lenker 
 Om Wiese på Gyldendal
 Aftenposten
 Digitaliserte bøker av Wiese i Nasjonalbiblioteket.

Norske romanforfattere
Norske novellister
Personer fra Bærum kommune
Hedgehog

Hedgehog (engelsk for piggsvin) var et britisk anti-ubåtvåpen fra den andre verdenskrig. Det fungerte ved at det avfyrte bomber på en måte som tilsvarer mortarer. Disse eksploderte ved kontakt, i motsetning til dypvannsbomber som måtte innstilles på ønsket dybde. Dette gav Hedgehog en fordel overfor dypvannsbombene.

En annen faktor med denne typen bomber er at vanlige dypvannsbomber er tyngre og har større sprengkraft. Konseptet med Hedgehog er å bruke mindre bomber i større antall for å øke treffsikkerheten. I 25 % av tilfellene var angrepene vellykkede og satte målet ut av spill under andre verdenskrig, i motsetning til 7 % som gjaldt for standard dypvannsbomber.

Hedgehog fikk navnet sitt fordi utskytningsplattformen, uten bomber, lignet piggene på pinnsvin.

Eksterne lenker 
 

Våpen fra andre verdenskrig
Bomber
Tia Hellebaut

Tia Hellebaut (født 16. februar 1978 i Antwerpen) er en belgisk friidrettsutøver. Hun har tidligere konkurrert i sjukamp, men de siste årene har hun spesialisert seg i høydehopp. Ganske overraskende vant hun  gull under EM 2006 i Göteborg med høyden 2,03 m som ble belgisk rekord og mesterskapsrekord.

I 2007 brøt hun sin egen belgiske innendørsrekord i høydehopp med høyden 2,05 i EM i Birmingham. I begynnelsen av 2008 vant hun femkampen under VM i friidrett innendørs 2008 i Valencia. Under OL i 2008 i Beijing klarte hun å slå forhåndsfavoriten Blanka Vlašić med 2,05 m som hun tok i første forsøk mens Vlašić trengte to forsøk.

Siden det har Hellebaut fått to døtre, men deltok likevel under Sommer-OL 2012 i London. Hellebaut var flaggbærer under åpningen av sommerlekene i London.

Referanser

Eksterne lenker 
 
 Hellebauts personlige hjemmeside

Personer fra byen Antwerpen
Belgiske høydehoppere
Belgiske mangekjempere
Olympiske mestere for Belgia
Europamestere i friidrett
Medaljevinnere under Sommer-OL 2008
Deltakere for Belgia under Sommer-OL 2008
Friidrettsutøvere under Sommer-OL 2008
Deltakere for Belgia under Sommer-OL 2012
Friidrettsutøvere under Sommer-OL 2012
Deltakere for Belgia under EM i friidrett 2006
Deltakere for Belgia under EM i friidrett 2010
Miruts Yifter

Miruts Yifter, også Muruse Yefter, (født 1. januar 1938 eller den 15. mai 1944 i Adigrat i provinsen Tigray, død 22. desember 2016 i Toronto i Ontario) var en etiopisk friidrettsutøver (langdistanseløper).

Yifters talent som løper ble oppdaget mens han avtjente verneplikten i det etiopiske flyvåpenet. Under OL i 1972 i München fikk Yifter bronse på 10 000 meter. Under OL i 1976 i Montréal deltok ikke Yifter, på grunn av de afrikanske landenes boikottaksjon.

Under OL 1980 i Moskva opplevde Yifter stor suksess. Først vant han 10 000 meter etter en fantastisk sluttspurt. 300 meter fra mål løp han fra det øvrige feltet og vant med 1,6 sekunder foran Kaarlo Maaninka fra Finland. Fem dager senere gikk han til topps på 5000 meter 0,6 sekunder foran Suleiman Nyambui fra Tanzania.

Han vant både 5000 og 10000 meter under det første Afrikamesterskapet i friidrett 1979 i Dakar.

Referanser

Eksterne lenker 
 

Fødselsår ukjent
Personer fra Tigray
Etiopiske langdistanseløpere
Olympiske mestere for Etiopia
Afrikamestere i friidrett for Etiopia
Olympiske bronsemedaljevinnere for Etiopia
Medaljevinnere under Sommer-OL 1972
Deltakere for Etiopia under Sommer-OL 1972
Friidrettsutøvere under Sommer-OL 1972
Medaljevinnere under Sommer-OL 1980
Deltakere for Etiopia under Sommer-OL 1980
Friidrettsutøvere under Sommer-OL 1980
Deltakere for Etiopia under Afrikamesterskapet i friidrett 1979
Verdensrekordsettere i friidrett
John Henry

John Henry var en afroamerikansk, mytisk folkehelt, født trolig i 1840-årene i Alabama.
Han utfordret «den hvite mann»s inntog med maskineri.

Under byggingen av en jernbanetunnel igjennom Allegheny-fjellene i Vest-Virginia, fra 1870–73, ble boremaskiner tatt i bruk for å erstatte mennesket. Grunnen var at man antok at en maskin ville være dobbelt så effektiv som en mann, noe John Henry gjerne ville motbevise. Mens en bormaskin boret ett hull på 2,70 meter, så hadde han boret to hull på 2,10 meter. Han døde med hammeren i sin hånd, av hjerteinfarkt. Mange sanger, historier, ballader og noveller er blitt til om John Henrys liv.

Henry, John
Tilstand

Tilstand kan ha flere betydninger
 Tilstand (fysikk)
 Tilstand (informatikk)
 Tilstand (kjemi)
VisiCalc

VisiCalc var det første regneark for datamaskiner, som på begynnelsen av 1980-tallet forvandlet små datamaskiner fra å være en hobbygjenstand for entusiaster til et effektivt verktøy.

Eksterne lenker
 
 Dan Bricklins hjemmeside om VisiCalc – med bakgrunnsinformasjon og nedlastbar PC-versjon
 Implementering av VisiCalc – av Bob Frankston
 Three Minutes: Godfathers of the Spreadsheet – PC Worlds intervju med skaperne av VisiCalc
 Techdirt: Hva hvis VisiCalc hadde blitt patentert?

Proprietær programvare
Regneark
Røkt laks

Røkt laks er laks som er konservert ved røyking, kaldrøyking eller varmrøyking.

Røyking av fisk og kjøtt har vært en av hovedmåtene å konservere mat på i tusener av år. I dagens samfunn kan man kjøpe røkt laks i nesten hver eneste dagligvarebutikk.

Røyking foregår i et røkeri, med en vedovn. Bjørkespon eller annen spon antennes og holdes glødende. Røyksmaken kan forsterkes ved å tilføre fersk einer eller fersk pors i ovnen.

Se også 
Gravlaks
 Røkt fisk

Fiskeprodukter
Norsk tradisjonsmat
Coulombs konstant

Coulombs konstant er en fysisk konstant som opptrer i Coulombs lov (og kun der). Symbol er ofte k og enhet er N m2 C-2.

Verdien er 

hvor  er den elektriske konstanten (permittiviteten til vakuum).

Fysiske konstanter
Elektromagnetisme
Polakker

Polakker er en slavisk folkegruppe som snakker det vestslaviske språket polsk. 98 % av Polens befolkning er polakker. Polsk tales også i Vilnius fylke i Litauen. Det bor også rundt 20 millioner polske statsborgere utenfor Polens grenser, primært som arbeidsinnvandrere i andre EU- og EØS-land i kortere eller lengre perioder.

I senere år har mange polakker innvandret til Norge. Det ble i 2011 ble anslått å være i alle fall 120,000 fastboende polakker i Norge, noe som gjør dem til den største immigrantgruppen I Norge.

Eksonym 
Det norrøne ordet for polakker er «læsir».
fragment av Sagaen  "...Tryggvi ok Tvívívill höfðu komit 12 skipum: Læsir hafði skeið ok alla skipaða með köppum "

Referanser